ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
വിശ്വകർമ്മ പദ്ധതിയുടെ ഉദ്ഘാടനം പ്രധാന മന്ത്രി ശ്രീ നരേന്ദ്ര മോദി നിർവ്വഹിക്കും
തൽസമയ സംപ്രേഷണവും, പ്രാദേശിക ചടങ്ങുകൾ കൊച്ചിയിലും
കയർ ബോർഡ് ചെയർമാൻ മുഖ്യാതിഥി
വിശ്വകർമയ്ക്ക് 13,000 കോടി രൂപ മുതൽമുടക്കിൽ കേന്ദ്ര ഗവൺമെന്റിന്റെ പൂർണ ധനസഹായം
കൊച്ചി: സെപ്റ്റംബർ 16, 2023
പരമ്പരാഗത കരകൗശല തൊഴിലാളികളേയും, ശില്പികളെയും സഹായിക്കാനുള്ള കേന്ദ്ര സർക്കാരിന്റെ പദ്ധതിയായ വിശ്വകർമ്മ പദ്ധതി വിശ്വകർമ്മ ദിനമായ നാളെ  പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. ന്യൂ ഡൽഹിയിൽ നടക്കുന്ന ചടങ്ങ് തിരഞ്ഞെടുത്ത പ്രാദേശിക കേന്ദ്രങ്ങളിൽ ഒരേ സമയം തൽസമയം സംപ്രേക്ഷണം ചെയ്യും. എറണാകുളം കടവന്തറയിലുള്ള വിനായക മണ്ഡപത്തിൽ നടക്കുന്ന ഉദ്ഘാടന പരിപാടിയിൽ കയർ ബോർഡ് ചെയർമാൻ ശ്രീ കുപ്പുരാമു മുഖ്യാതിഥി ആയിരിക്കും. പ്രധാനമന്ത്രിയുടെ ഉദ്ഘാടന പ്രസംഗം തൽസമയം ഇവിടെ സംപ്രേഷണം ചെയ്യും. കേരള വ്യാവസായ മന്ത്രി ശ്രീ പി. രാജിവും മറ്റ് പ്രമുഖ വ്യക്തികളും ചടങ്ങിൽ പങ്കെടുക്കും.
കേന്ദ്ര റെയിൽവേ മന്ത്രാലയവും കേന്ദ്ര എംഎസ്എംഇ മന്ത്രാലയവും ചേർന്നാണ് പരിപാടി സംഘടിപ്പിക്കുന്നത്. പ്രധാനമന്ത്രി ശ്രീ നരേന്ദ്ര മോദി ന്യൂ ഡൽഹിയിലെ ദ്വാരകയിലുള്ള ഇന്ത്യാ ഇന്റർനാഷണൽ കൺവൻഷൻ സെന്ററിൽ രാവിലെ 11 മണിക്ക് 'പിഎം വിശ്വകർമ' പദ്ധതി ഉദ്ഘാടനം ചെയ്യും. കൊച്ചിയിലെ ചടങ്ങുകൾ 10.30 ന് ആരംഭിക്കും. കരകൗശല വിദഗ്ധരെയും ശിൽപ്പികളെയും സാമ്പത്തികമായി പിന്തുണയ്ക്കുകയും പ്രാദേശിക ഉൽപന്നങ്ങൾ, കല, കരകൗശല വസ്തുക്കൾ എന്നിവയിലൂടെ പുരാതന പാരമ്പര്യവും സംസ്കാരവും പൈതൃകവും സജീവമാക്കി നിലനിർത്തുന്നതിന് പദ്ധതി ലക്ഷ്യമിടുന്നു.
(Visitor Counter : 136
റെയില്വേ മന്ത്രാലയം
2020 മാര്ച്ച് 21 മുതല് ഏപ്രില് 14 വരെയുള്ള യാത്രാ കാലഘട്ടത്തിലെ എല്ലാ ടിക്കറ്റുകളുടെയും മുഴുവന് തുകയും ഇന്ത്യന് റെയില്വെ തിരികെ നല്കും
കോവിഡ് 19 വ്യാപനം നിയന്ത്രിക്കുന്നതിനായി ഏപ്രില് 14 വരെ എല്ലാ ട്രെയിനുകളും ടിക്കറ്റ് ബുക്ക് ചെയ്യാനുള്ള സംവിധാനങ്ങളും റദ്ദാക്കപ്പെട്ട സാഹചര്യത്തിലാണ് ഇത്
പാസഞ്ചര് ട്രെയിനുകളും യാത്രക്കാര്ക്കുള്ള എല്ലാ ടിക്കറ്റിംങ് സൗകര്യങ്ങളും 2020 ഏപ്രില് 14 വരെ റദ്ദാക്കിയ സാഹചര്യത്തില് 2020 മാര്ച്ച് 21 മുതല് ഏപ്രില് 14 വരെയുള്ള യാത്രകള്ക്കായി റിസര്വു ചെയ്ത ടിക്കറ്റുകളുടെ മുഴുവന് തുകയും തിരിച്ചു നലകാന് ഇന്ത്യന് റെയില്വെ തീരുമാനിച്ചു. 2020 മാര്ച്ച് 21 നു പുറപ്പെടുവിച്ച റീഫണ്ട് ചട്ട ഇളവുകളുടെ തുടര്ച്ചയായിട്ടാണ് ഈ നിര്ദ്ദേശങ്ങള് പുറപ്പെടുവിച്ചിരിക്കുന്നത്. പണം തിരികെ നല്കുന്ന നടപടിക്രമങ്ങള് ഇപ്രകാരമാണ്
1. പാസഞ്ചര് റിസര്വേഷന് സംവിധാനം വഴി കൗണ്ടറില് ബുക്ക് ചെയ്ത ടിക്കറ്റുകള്
a.2020 മാര്ച്ച് 27 നു മുമ്പ് റദ്ദാക്കിയ ടിക്കറ്റുകള്: ബാക്കി തുക കൂടി തിരികെ ലഭിക്കുന്നതിന് യാത്രക്കാരന് പൂരിപ്പിച്ച ടിക്കറ്റ് ഡെപ്പോസിറ്റ് റസിപ്റ്റിനൊപ്പം നിശ്ചിത ഫോറത്തില് യാത്രാവിവരങ്ങള് കൂടി രേഖപ്പെടുത്തി ഏതെങ്കിലും സോണല് റെയില്വെ ഹെഡ്ക്വാര്ട്ടേഴ്സിലുള്ള ചീഫ് കമേഴ്സ്യല് മാനേജര്  അല്ലെങ്കില് ചീഫ് ക്ലെയിംസ് ഓഫീസര് മുമ്പാകെ 2020 ജൂണ് 21 നകം സമര്പ്പിക്കണം. യാത്രക്കാരന് ടിക്കറ്റ് റദ്ദാക്കിയപ്പോള് നല്കാന് ബാക്കിയുള്ള തുക ലഭിക്കുന്നതിന് റെയില്വെ പ്രത്യേക ക്രമീകരണം ചെയ്യും
(b.2020 മാര്ച്ച് 27 നു ശേഷം റദ്ദാക്കിയ ടിക്കറ്റുകള്: ടിക്കറ്റുകള് റദ്ദാക്കുന്ന സമയത്തു തന്നെ മുഴുവന് തുകയും തിരികെ നല്കുന്നതാണ്.
2. ഇ - ടിക്കറ്റുകള്
a.2020 മാര്ച്ച് 27- നു മുമ്പ് റദ്ദാക്കിയ ടിക്കറ്റുകള്: ഏത് അക്കൗണ്ടില് നിന്നാണോ ടിക്കറ്റ് റിസര്വ് ചെയ്തത് ആ അക്കൗണ്ടിലേയ്ക്കു തന്നെ ബാക്കിയുള്ള തുക തിരിച്ചടയ്ക്കും. ഐആര്സിടിസി ഇതിനായി പ്രത്യേക ക്രമീകരണം ചെയ്യും.
b.2020 മാര്ച്ച് 27 നു ശേഷം റദ്ദാക്കിയ ടിക്കറ്റുകള്: ഇത്തരം എല്ലാ റദ്ദാക്കലുകള്ക്കും മുഴുവന് തുകയും തിരികെ നല്കാനുള്ള എല്ലാ ക്രമീകരണങ്ങളും ചെയ്തിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 190.18 കോടിയിലധികം വാക്സിന് ഡോസുകള്
ഉപയോഗിക്കാത്ത 19.18 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,90,18,53,215
ബാക്കിയുള്ളത്
19,18,82,756
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 190.18 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 19.18 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
-ND-
(Visitor Counter : 132
ഉപരാഷ്ട്രപതിയുടെ കാര്യാലയം
കോവിഡാനന്തര കാലത്തേക്ക് നമ്മുടെ ആരോഗ്യ പാലന സംവിധാനങ്ങളെ പുനർനിർമ്മിക്കുകയും, അഴിച്ചുപണിയുകയും, മാറ്റങ്ങൾക്ക് വിധേയമാക്കുകയും വേണമെന്ന് ഉപരാഷ്ട്രപതി
ന്യൂ ഡൽഹി: മാർച്ച് 28, 2022
ഇരുപത്തിയൊന്നാം നൂറ്റാണ്ടിലെ കോവിഡാനന്തര കാലത്തേക്ക് നമ്മുടെ ആരോഗ്യപരിപാലന സംവിധാനങ്ങളെ അഴിച്ചു പണിയുകയും, പുനർനിർമ്മിക്കുകയും, മാറ്റങ്ങൾക്ക് വിധേയമാക്കുകയും ചെയ്യണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് അഭിപ്രായപ്പെട്ടു. ഇന്ത്യയുടെ ആരോഗ്യ അടിസ്ഥാന സൗകര്യ സംവിധാനങ്ങളെ ശാക്തീകരിക്കുക എന്ന ഈ വലിയ ദൗത്യത്തിൽ പൊതു-സ്വകാര്യ മേഖലകൾക്കൊപ്പം ജനങ്ങളും കൈകോർക്കണമെന്നും അദ്ദേഹം ആവശ്യപ്പെട്ടു.
NATHEALTH ന്റെ എട്ടാമത് വാർഷിക ഉച്ചകോടിയെ, നേരത്തെ റെക്കോർഡ് ചെയ്ത സന്ദേശത്തിലൂടെ അഭിസംബോധന ചെയ്യുകയായിരുന്നു അദ്ദേഹം. നമ്മുടെ ആരോഗ്യ പാലന സംവിധാനത്തിലെ വെല്ലുവിളികൾ സംബന്ധിച്ച വിലയേറിയ നിരവധി പാഠങ്ങൾ മഹാമാരി കാലത്ത് നാം പഠിച്ചതായി ഉപരാഷ്ട്രപതി അഭിപ്രായപ്പെട്ടു. കോവിഡാനന്തര കാലത്ത് ഒരു പുതിയ ഘട്ടത്തിന് തുടക്കം കുറിക്കുന്നതിനായി എല്ലാത്തരം വെല്ലുവിളികളെയും നേരിടാൻ കഴിയുന്ന ഒരു ആരോഗ്യപരിപാലന സംവിധാനത്തിന് രൂപം നൽകുന്നതിന് ഈ അനുഭവങ്ങൾ ഉപയോഗപ്പെടുത്തണമെന്നും അദ്ദേഹം ആവശ്യപ്പെട്ടു.
നഗര-ഗ്രാമീണ മേഖലകളിലെ ആരോഗ്യ പാലന സംവിധാനങ്ങൾ തമ്മിലുള്ള അന്തരം എത്രയുംവേഗം പരിഹരിക്കണമെന്നും ഉപരാഷ്ട്രപതി ഓർമിപ്പിച്ചു. ഇതിനായി ഗ്രാമീണ മേഖലകളിലെ പ്രാഥമിക ആരോഗ്യ പാലന സംവിധാനങ്ങൾക്ക് അടിയന്തര പ്രാധാന്യം നൽകേണ്ടതിന്റെ ആവശ്യകതയും ശ്രീ നായിഡു എടുത്തുപറഞ്ഞു.
ഇന്ത്യയിൽ ആരോഗ്യരംഗത്തെ ഉയർന്ന ചെലവുകൾ കുറയ്ക്കേണ്ടതിന്റെ ആവശ്യകതയെക്കുറിച്ച് സംസാരിച്ച അദ്ദേഹം ജില്ലാ ആശുപത്രികളുടെ എണ്ണം വർധിപ്പിക്കുന്നത് അടക്കം ഇതിന് സഹായകമായി ഗവൺമെന്റ് നടപ്പാക്കുന്ന പദ്ധതികളെ അഭിനന്ദിച്ചു.
രാജ്യത്തെ ഏകദേശം 60% മരണങ്ങൾക്കും കാരണമായ സാംക്രമികേതര രോഗങ്ങളുടെ ആശങ്കാജനകമായ വർദ്ധന പരിഹരിക്കുന്നതിന് പ്രത്യേക ശ്രദ്ധ നൽകണമെന്നും ശ്രീ നായിഡു ഓർമ്മിപ്പിച്ചു.
RRTN/SKY
(Visitor Counter : 106
പ്രധാനമന്ത്രിയുടെ ഓഫീസ്
ബസവ ജയന്തിയിൽ ജഗദ്ഗുരു ബസവേശ്വരനെ പ്രധാനമന്ത്രി വണങ്ങി
പ്രധാനമന്ത്രി ശ്രീ നരേന്ദ്ര മോദി ബസവ ജയന്തിക്ക് ജഗദ്ഗുരു ബസവേശ്വരനെ വണങ്ങി.
ഒരു ട്വീറ്റിൽ പ്രധാനമന്ത്രി പറഞ്ഞു, "ബസവ ജയന്തിയുടെ പ്രത്യേക അവസരത്തിൽ ഞാൻ ജഗദ്ഗുരു ബസവേശ്വരനെ വണങ്ങുന്നു. അദ്ദേഹത്തിന്റെ ശ്രേഷ്ഠമായ അനുശാസനങ്ങൾ , പ്രത്യേകിച്ച് സാമൂഹിക ശാക്തീകരണം, ഐക്യം, സാഹോദര്യം, അനുകമ്പ എന്നിവയ്ക്ക് ഊന്നൽ നൽകുന്നവ, നിരവധി പേർക്ക് തുടർന്നും പ്രചോദനമേകുന്നു ."
സാംസ്കാരിക മന്ത്രാലയം
മഹാനായ സന്യാസിയും, കവിയുമായിരുന്ന കബീറിന് സന്ത് കബീര് നഗറില് പ്രധാനമന്ത്രി പ്രണാമം അര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് ഉത്തര് പ്രദേശിലെ സന്ത് കബീര് നഗര് ജില്ലയിലെ മഗ്ഹര് സന്ദര്ശിച്ചു.
മഹാനായ സന്യാസിയും, കവിയുമായിരുന്ന കബീറിന്റെ 500-ാം ചരമ വാര്ഷിക വേളയില് അദ്ദേഹം സന്ത് കബീര് സമാധിയില് പുഷ്പാര്ച്ചന നടത്തി. സന്ത് കബീര് മസറില് അദ്ദേഹം ഛാദറും സമര്പ്പിച്ചു.
സന്ത് കബീര് ഗുഹ സന്ദര്ശിച്ച പ്രധാനമന്ത്രി മഹാനായ സന്യാസിവര്യന്റെ ചിന്തകളും, പ്രബോധനങ്ങളും വെളിവാക്കുന്ന സന്ത് കബീര് അക്കാദമിക്ക് തറക്കല്ലിട്ടുകൊണ്ടുള്ള ഫലകവും അനാവരണം ചെയ്തു.
ഒരു പൊതുയോഗത്തെ അഭിസംബോധന ചെയ്യവെ, സന്ത് കബീര്, ഗുരു നാനാക്ക്, ബാബാ ഗോരഖ്നാഥ് എന്നിവര് ആത്മീയ ചര്ച്ചകളില് ഏര്പ്പെട്ടിരുന്ന വിശുദ്ധ ഭൂമിയായ മഗ്ഹറില് മഹാനായ സന്ത് കബീറിന് പ്രണാമം അര്പ്പിച്ചതിലൂടെ വര്ഷങ്ങളായുള്ള തന്റെ ഒരു ആഗ്രഹമാണ് സഫലീകരിച്ചതെന്ന് പ്രധാനമന്ത്രി പറഞ്ഞു.
ഏകദേശം 24 കോടി രൂപ ചെലവില് നിര്മ്മിക്കുന്ന സന്ത് കബീര് അക്കാദമി സന്ത് കബീറിന്റെ പൈതൃകത്തോടൊപ്പം ഉത്തര് പ്രദേശിന്റെ നാടോടി കലാരൂപങ്ങളും, ഗ്രാമ്യ ഭാഷകളും, സംരക്ഷിക്കാനുള്ള ഒരു സ്ഥാപനമായിരിക്കുമെന്ന് പ്രധാനമന്ത്രി പറഞ്ഞു.
ഇന്ത്യയുടെ ആത്മാവിന്റെ സത്തയെയാണ് സന്ത് കബീര് പ്രതിനിധാനം ചെയ്യുന്നതെന്ന് പ്രധാനമന്ത്രി പറഞ്ഞു. ജാതിയുടെ തടസ്സങ്ങള് ഭേദിച്ച അദ്ദേഹം സാധാരണക്കാരനായ ഗ്രാമീണ ഇന്ത്യാക്കാരന്റെ ഭാഷയിലാണ് സംസാരിച്ചത്, ശ്രീ. നരേന്ദ്ര മോദി കൂട്ടിച്ചേര്ത്തു. സാമൂഹിക തിന്മകളില് നിന്ന് മുക്തി നേടാന് സമൂഹത്തെ നയിച്ച നിരവധി സന്യാസിമാര് കാലാകാലങ്ങളില് രാജ്യത്തിന്റെ വിവിധ ഭാഗങ്ങളില് ഉദിച്ചിട്ടുണ്ടെന്ന് പ്രധാനമന്ത്രി പറഞ്ഞു. വിവിധ കാലഘട്ടങ്ങളില് രാജ്യത്തിന്റെ ഭാഗങ്ങളില് ഉണ്ടായിരുന്ന അത്തരം സന്യാസിമാരുടെ പേരെടുത്ത് പറഞ്ഞ പ്രധാനമന്ത്രി ഭരണഘടനയിലൂടെ ഓരോ ഇന്ത്യന് പൗരനും സമത്വം ഉറപ്പാക്കിയ ബാബാ സാഹേബ് അംബേദ്ക്കറുടെ പേരും പരാമര്ശിച്ചു.
രാഷ്ട്രീയ അവസരവാദത്തിനെതിരെ ശക്തിയായി പ്രതികരിച്ചു കൊണ്ട്, ജനങ്ങളുടെ ബുദ്ധിമുട്ടുകളും, വികാരങ്ങളും മനസിലാക്കുന്ന ആളാണ് മാതൃകാ ഭരണാധികാരിയെന്ന സന്ത് കബീറിന്റെ ഉദ്ബോധനം പ്രധാനമന്ത്രി അനുസ്മരിച്ചു. ജനങ്ങളോട് വിവേചനം കാണിക്കുന്ന എല്ലാ സാമൂഹിക ഘടനകളെയും സന്ത് കബീര് കുറ്റപ്പെടുത്തിയിരുന്നുവെന്ന് അദ്ദേഹം പറഞ്ഞു. ഈ പശ്ചാത്തലത്തില് പാവപ്പെട്ടവരെയും സമൂഹത്തിലെ അശരണരെയും ശാക്തീകരിക്കുന്നതിനായുള്ള കേന്ദ്ര ഗവണ്മെന്റിന്റെ വിവിധ പദ്ധതികളായ ജന്ധന് യോജന, ഉജ്ജ്വല യോജന, ഇന്ഷ്വറന്സ് പദ്ധതികള്, ശൗചാലയ നിര്മ്മാണം, നേരിട്ടുള്ള ആനുകൂല്യ കൈമാറ്റം തുടങ്ങിയവ പ്രധാനമന്ത്രി പരാമര്ശിച്ചു. റോഡുകള്, റെയില്വേ, ഒപ്റ്റിക്കല് ഫൈബര് ശൃംഖല മുതലായ അടിസ്ഥാന സൗകര്യ മേഖലകളിലെ വേഗതയുടെ വര്ദ്ധനയും അദ്ദേഹം പരാമര്ശിച്ചു. വികസനത്തിന്റെ ഫലങ്ങള് രാജ്യത്തിന്റെ എല്ലാ ഭാഗങ്ങള്ക്കും ലഭിക്കുന്നുണ്ടെന്ന് ഉറപ്പ് വരുത്താന് കേന്ദ്ര ഗവണ്മെന്റ് ശ്രമിച്ചുവരികയാണെന്ന് പ്രധാനമന്ത്രി പറഞ്ഞു.
സന്ത് കബീറിന്റെ ഉപദേശങ്ങള് നവ ഇന്ത്യ എന്ന ദര്ശനത്തിന് രൂപം നല്കാന് നമ്മെ സഹായിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
ND/MRD
(Visitor Counter : 58
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 193.96 കോടി ഡോസ് വാക്സിൻ.
(രാജ്യത്ത് നിലവിൽ ചികിത്സയിലുള്ളത് 22,416 പേർ; ചികിത്സയിലുള്ളത് ആകെ രോഗബാധിതരുടെ 0.05%
കഴിഞ്ഞ 24 മണിക്കൂറിനിടെ 2,697 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,26,25,454 ആയി; രോഗമുക്തി നിരക്ക് 98.73%
കഴിഞ്ഞ 24 മണിക്കൂറിൽ 3,962 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.89%; പ്രതിവാര രോഗസ്ഥിരീകരണ നിരക്ക് 0.77%
ആകെ നടത്തിയത് 85.22 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,45,814 പരിശോധനകൾ
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി കംബോഡിയയിലെ രാജാവ് നൊറോഡോം സിഹാമോണിയെ സന്ദർശിച്ചു
ഉറ്റ സാംസ്കാരിക ബന്ധങ്ങളെക്കുറിച്ചും വികസന പങ്കാളിത്തത്തെക്കുറിച്ചും കാഴ്ചപ്പാടുകൾ കൈമാറി
ജി 20-യിൽ ഇന്ത്യയുടെ അധ്യക്ഷ പദവിയെ രാജാവ് അഭിനന്ദിക്കുകയും ആശംസകൾ അറിയിക്കുകയും ചെയ്തു
ഇന്ത്യയിലേക്കുള്ള തന്റെ ആദ്യ ഔദ്യോഗിക സന്ദർശനത്തിനെത്തിയ കംബോഡിയ രാജാവ് നൊറോഡോം സിഹാമോനിയെ പ്രധാനമന്ത്രി ശ്രീ നരേന്ദ്ര മോദി ഇന്ന് രാഷ്ട്രപതി ഭവനിൽ സന്ദർശിച്ചു
ഇരു രാജ്യങ്ങളും തമ്മിലുള്ള ആഴത്തിലുള്ള നാഗരിക ബന്ധങ്ങളും ശക്തമായ സാംസ്കാരികവും ജനങ്ങളും തമ്മിലുള്ള ബന്ധവും പ്രധാനമന്ത്രിയും രാജാവുമായ സിഹാമോണി അടിവരയിട്ടു.
കംബോഡിയയുമായുള്ള ഉഭയകക്ഷി പങ്കാളിത്തം ശേഷി വർദ്ധിപ്പിക്കുന്നതുൾപ്പെടെ വിവിധ മേഖലകളിൽ ശക്തിപ്പെടുത്തുന്നതിനുള്ള ഇന്ത്യയുടെ ദൃഢനിശ്ചയം പ്രധാനമന്ത്രി ഉറപ്പുനൽകി. വികസന സഹകരണത്തിൽ ഇന്ത്യ തുടരുന്ന സംരംഭങ്ങൾക്ക് അദ്ദേഹം പ്രധാനമന്ത്രിയോട് നന്ദി പറയുകയും ജി-20-ന്റെ ഇന്ത്യയുടെ പ്രസിഡൻസിക്ക് അഭിനന്ദനവും ആശംസകളും അറിയിക്കുകയും ചെയ്തു.
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രി മൻ കി ബാത്തിന് ആശയങ്ങൾ ക്ഷണിച്ചു
2022 ജൂലൈ 31 ന് രാവിലെ 11 മണിക്ക് സംപ്രേക്ഷണം ചെയ്യുന്ന മൻ കി ബാത്തിന്റെ അടുത്ത എപ്പിസോഡിനായുള്ള ആശയങ്ങളും നിർദ്ദേശങ്ങളും പങ്കിടാൻ പ്രധാനമന്ത്രി ശ്രീ നരേന്ദ്ര മോദി ആളുകളെ ക്ഷണിച്ചു. ആശയങ്ങൾ MyGov, Namo App എന്നിവയിൽ പങ്കിടാം അല്ലെങ്കിൽ സന്ദേശം റെക്കോർഡ് ചെയ്യാൻ 1800-11-7800 എന്ന നമ്പർ ഡയൽ ചെയ്യാം.
MyGov ക്ഷണം പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"ഈ മാസത്തെ 31-ലെ മൻ കി ബാത്തിലേക്കുള്ള ആശയങ്ങൾ നിങ്ങൾക്കുണ്ടോ? അവ കേൾക്കാൻ ഞാൻ ആഗ്രഹിക്കുന്നു... MyGov-ലോ NaMo ആപ്പിലോ പങ്കിടുക. 1800-11-7800 ഡയൽ ചെയ്തുകൊണ്ട് നിങ്ങളുടെ സന്ദേശം റെക്കോർഡ് ചെയ്യുക."
രാജ്യരക്ഷാ മന്ത്രാലയം
ഉഭയകക്ഷി ചർച്ചകൾക്കായി കസാഖിസ്ഥാൻ പ്രതിരോധ മന്ത്രി ഇന്ത്യ സന്ദർശിക്കുന്നു.
ന്യൂഡൽഹി , ഏപ്രിൽ 07, 2021
കസാഖിസ്ഥാൻ റിപ്പബ്ലിക്കിന്റെ പ്രതിരോധ മന്ത്രി ലെഫ്റ്റനന്റ് ജനറൽ നൂർലാൻ യെർമെക്ബയേവ് ,ഏപ്രിൽ 7 മുതൽ 10 വരെ ഇന്ത്യയിൽ ഔദ്യോഗിക സന്ദർശനം നടത്തുന്നതാണ്. . ഇന്ന് ജോധ്പൂരിലെത്തുന്ന അദ്ദേഹം തുടർന്ന് ജൈസാൽമർ, ഡൽഹി ആഗ്ര എന്നീ സ്ഥലങ്ങളിലെ സന്ദർശനത്തിനു ശേഷം , ഇന്ത്യയുടെ പ്രതിരോധ സ്ഥാപനങ്ങൾ സന്ദർശിക്കുന്നതാണ് . 2021 ഏപ്രിൽ 09 ന് ലെഫ്റ്റനന്റ് ജനറൽ നൂർലാൻ യെർമെക്ബയേവ് ,ഇന്ത്യൻ പ്രതിരോധ മന്ത്രി ശ്രീ രാജ്നാഥ് സിംഗുമായി ദില്ലിയിൽ കൂടിക്കാഴ്ച നടത്തും.കസാഖിസ്ഥാൻ പ്രതിരോധ മന്ത്രിയായി ലെഫ്റ്റനന്റ് ജനറൽ നൂർലാൻ യെർമെക്ബയേവിനെ വീണ്ടും നിയമിച്ചതിനുശേഷം നടക്കുന്ന ആദ്യ കൂടിക്കാഴ്ചയാണിത്.
IE
(Visitor Counter : 120
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 172.32 കോടിയിലധികം വാക്സിന് ഡോസുകള്
ഉപയോഗിക്കാത്ത 11.18 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,72,32,34,000
ബാക്കിയുള്ളത്
11,18,38,427
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 172.32 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.18 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ബോക്സിങ് താരം ഡിങ്കോ സിങ്ങിന്റെ നിര്യാണത്തിൽ പ്രധാനമന്ത്രി അനുശോചിച്ചു
ബോക്സർ ശ്രീ ഡിങ്കോ സിങ്ങിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ഒരു ട്വീറ്റിൽ ശ്രീ മോദി പറഞ്ഞു:
ശ്രീ ഡിങ്കോ സിംഗ് കായിക രംഗത്തെ ഒരു സൂപ്പർ താരമായിരുന്നു, മികച്ച ബോക്സറായിരുന്നു, നിരവധി പുരസ്കാരങ്ങൾ നേടിയിട്ടുണ്ട്, കൂടാതെ ബോക്സിംഗിന്റെ ജനപ്രീതി വർദ്ധിപ്പിക്കുന്നതിനും സംഭാവന നൽകി. അദ്ദേഹത്തിന്റെ നിര്യാണത്തിൽ ദുഖിക്കുന്നു അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി. ”
ആരോഗ്യ, കുടുംബക്ഷേമ മന്ത്രാലയം
തടസ്സങ്ങൾ നീക്കിയതോടെ രാജ്യത്ത് കോവിഡ് 19 പരിശോധനകളുടെ എണ്ണം വര്ധിച്ചു
(ന്യൂഡൽഹി , ജൂലൈ 02, 2020
രാജ്യത്ത് ഇതുവരെ നടത്തിയ കോവിഡ് 19 പരിശോധനകളുടെ എണ്ണം ഒരു കോടിയോട് അടുക്കുന്നു. ഇന്ന് വരെ ആകെ 90,56,173 പരിശോധനകളാണ് നടത്തിയത്. പരിശോധനകളുമായി ബന്ധപ്പെട്ടുണ്ടായിരുന്ന എല്ലാ തടസ്സങ്ങളും ഗവണ്മെന്റ് നീക്കിയതോടെയാണ്, പരിശോധനകളുടെ എണ്ണം ഗണ്യമായി വര്ധിച്ചത്.
പൊതുമേഖലയിലെ 768 ഉം സ്വകാര്യ മേഖലയിലെ 297 ഉം ഉള്പ്പെടെ രാജ്യത്ത് 1065 കോവിഡ് പരിശോധന ലബോറട്ടറികളാണുള്ളത് . പ്രതിദിന പരിശോധനകളുടെ എണ്ണവും വര്ധിക്കുന്നുണ്ട്. ഇന്നലെ മാത്രം 2,29,588 പേര്ക്കാണ് കോവിഡ് പരിശോധന നടത്തിയത്. കോവിഡ് പരിശോധനയ്ക്ക് ഗവണ്മെന്റ് ഡോക്ടറുടെ നിര്ദേശം വേണമെന്ന മാനദണ്ഡം ഒഴിവാക്കി. ഇനി മുതല് രാജ്യത്തെ ഒരു രജിസ്റ്റേര്ഡ് പ്രാക്ടീഷണറുടെ നിര്ദേശമുണ്ടെങ്കില് ആര്ക്കും, കോവിഡ് പരിശോധനയ്ക്ക് വിധേയമാകാവുന്നതാണെന്ന സുപ്രധാന പ്രഖ്യാപനം കേന്ദ്ര സര്ക്കാര് നടത്തി.
സ്വകാര്യ മേഖലയിലെ ഡോക്ടര്മാര് ഉള്പ്പെടെ യോഗ്യതയുള്ള മെഡിക്കൽ പ്രാക്റ്റീഷണർമാർക്ക് ഇതു സംബന്ധിച്ച നിര്ദേശം നല്കാനും, ഐ.സി.എം.ആര്. മാര്ഗനിര്ദേശമനുസരിച്ച്, ഒരാള്ക്ക് കോവിഡ് പരിശോധന നടത്തേണ്ട സാഹചര്യമുണ്ടെങ്കില് എത്രയും പെട്ടെന്ന് അത് നടത്താനുള്ള സൗകര്യം ലഭ്യമാക്കാനും, കേന്ദ്ര സര്ക്കാര്, സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും ആവശ്യപ്പെട്ടു.
പരിശോധന, കണ്ടെത്തല്, ചികിത്സ  എന്നിവയാണ് മഹാമാരിയെ പ്രതിരോധിക്കുന്നതിനുള്ള മുഖ്യ നയം എന്ന് ആവർത്തിച്ച് വ്യക്തമാക്കിയ കേന്ദ്രം , രാജ്യത്തെ കോവിഡ് പരിശോധന കേന്ദ്രങ്ങളുടെ സേവനം പൂര്ണമായും ഉപയോഗപ്പെടുത്താനുള്ള നടപടികള് സ്വീകരിക്കാന് എല്ലാം സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കേന്ദ്ര സര്ക്കാര് നിര്ദ്ദേശം നല്കി. കോവിഡിനുള്ള മുഖ്യ പരിശോധനയായ ആര്.ടി- പി.സി.ആര്. ടെസ്റ്റിനു പുറമേ റാപ്പിഡ് ആന്റിജന് പോയിന്റ് ഓഫ് കെയര് ടെസ്റ്റും നടത്തി പരിശോധനകളുടെ എണ്ണം വര്ധിപ്പിക്കാന് കേന്ദ്രം ആവശ്യപ്പെട്ടിട്ടുണ്ട്. പരിശോധനാ ക്യാമ്പുകള്, മൊബൈല് വാനുകള്, എന്നിവയിലൂടെ കൂടുതല് പരിശോധനകള് നടത്താനും കേന്ദ്ര സര്ക്കാര് സംസ്ഥാനങ്ങളോട് ആവശ്യപ്പെട്ടിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കേന്ദ്ര ഗവണ്മെന്റ് ഇതിനകം സൗജന്യമായി നല്കിയത് 17.56 കോടി വാക്സിന് ഡോസുകള്
സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇപ്പോഴുള്ളത് 72 ലക്ഷത്തിലേറെ ഡോസുകള്
അടുത്ത 3 ദിവസത്തിനുള്ളില് 46 ലക്ഷത്തിലേറെ അധിക ഡോസുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ലഭ്യമാക്കും
മഹാമാരി നിയന്ത്രിക്കുന്നതിനായി കേന്ദ്ര സര്ക്കാര് ആവിഷ്കരിച്ച അഞ്ചിന പ്രതിരോധ പരിപാടികളില്  സുപ്രധാന ഘടകമാണ് വാക്സിനേഷന്.
കോവിഡ് 19 വാക്സിനേഷന്റെ വിപുലപ്പെടുത്തിയ മൂന്നാംഘട്ട നയപരിപാടികള് 2021 മെയ് ഒന്നിനാണ് ആരംഭി ച്ചത്. പുതുതായി വാക്സിന് അര്ഹരായ വിഭാഗത്തില്പ്പെട്ടവര്ക്കുള്ള രജിസ്ട്രേഷന് ഏപ്രില് 28ന് ആരംഭിച്ചു. അര്ഹരായ ഗുണഭോക്താക്കള്ക്ക് കോവിന് പോര്ട്ടലിലൂടെയോ  ആരോഗ്യ സേതു ആപ്പ് വഴിയോ രജിസ്റ്റര് ചെയ്യാം.
കേന്ദ്ര ഗവണ്മെന്റ് ഇതുവരെ17.56 കോടി ഡോസ്  വാക്സിന് സംസ്ഥാനങ്ങള്ക്കും കേന്ദ്രഭരണ പ്രദേശ ങ്ങള്ക്കും സൗജന്യം ആയി നല്കി. ഇതില് പാഴായി പോയത് ഉള്പ്പെടെ ആകെ 16,83,78,796 വാക്സിനുകള് ഇതുവരെ ഉപയോഗിച്ചു .
72 ലക്ഷത്തിലധികം വാക്സിന് ഡോസുകള്  സംസ്ഥാനങ്ങളുടെ / കേന്ദ്രഭരണപ്രദേശങ്ങളുടെ പക്കല് ഇപ്പോഴുണ്ട്. നെഗറ്റീവ് ബാലന്സ് ഉള്ള സംസ്ഥാനങ്ങളില്, സായുധ സേനയ്ക്ക് നല്കിയ വാക്സിന് ചേര്ക്കാ ത്തതിനാലാണ് വിതരണം ചെയ്ത വാക്സിനേക്കാള് കൂടുതല് ഉപഭോഗം  കാണിക്കുന്നത്.
ഇത് കൂടാതെ അടുത്ത 3 ദിവസത്തിനുള്ളില് 46 ലക്ഷത്തിലേറെ  അധിക ഡോസുകള് സംസ്ഥാനങ്ങള്ക്കു/കേന്ദ്ര ഭരണപ്രദേശങ്ങള്ക്കു ലഭ്യമാക്കും.
(Visitor Counter : 172
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 172.95 കോടി പിന്നിട്ടു
ന്യൂ ഡൽഹി, ഫെബ്രുവരി 14, 2022
കഴിഞ്ഞ 24 മണിക്കൂറിൽ 11.66 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 172.95 കോടി  കടന്നു. 1,93,87,689 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 91,930 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,16,77,641 ആയി. ദേശീയ രോഗമുക്തി നിരക്ക് 97.68%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 34,113 പേർക്കാണ്. നിലവിൽ രാജ്യത്ത് ചികിത്സയിലുള്ളത് 4,78,882 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.12% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,67,908 പരിശോധനകൾ നടത്തി. ആകെ 75.18 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 3.99 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.19 ശതമാനമാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 218.77 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 1,70,034 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 36,126 പേര്
ചികിത്സയിലുള്ളത് 0.08 ശതമാനം പേര്
രോഗമുക്തി നിരക്ക് 98.73%
കഴിഞ്ഞ 24 മണിക്കൂറിനിടെ 4,301 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,32,671 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,011 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.57 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 1,34,849 പരിശോധനകള്.
(ND
ഷിപ്പിങ് മന്ത്രാലയം
‘സരോഡ്-പോർട്ട്സ്’ സംവിധാനത്തിന് ശ്രീ മൻസുഖ് മാണ്ഡവ്യ ഇന്ന് തുടക്കം കുറിച്ചു
 സംവിധാനത്തിന് ഇന്ന് ന്യൂഡൽഹിയിൽ നടന്ന വെർച്വൽ ചടങ്ങിൽ കേന്ദ്ര ഷിപ്പിംഗ് സഹമന്ത്രി ശ്രീ മൻസുഖ് മാണ്ഡവ്യ തുടക്കം കുറിച്ചു.
നിയമനടപടികൾക്ക് എടുക്കുന്ന സമയവും ചെലവും ലാഭിച്ച് സമുദ്ര മേഖലയിലെ തർക്കങ്ങൾ ന്യായമായും നീതിയുക്തമായും പരിഹരിക്കുന്നതിന് സരോഡ്-പോർട്ട്സ് സഹായകരമാകുമെന്ന് ഉദ്ഘാടനത്തിൽ സംസാരിച്ച ശ്രീ മൻസുഖ് മാണ്ഡവ്യ പറഞ്ഞു.
‘സരോഡ്-പോർട്ട്സ്’ സംവിധാനം സ്വകാര്യ സംരംഭകരിൽ ആത്മവിശ്വാസം വളർത്തുമെന്നും സമുദ്രമേഖലയിലെ ബിസിനസ്സ് പ്രവർത്തനങ്ങൾ സുഗമമാക്കുന്നത്തിനു വേണ്ട നടപടികൾ പ്രോത്സാഹിപ്പിക്കുമെന്നും ഷിപ്പിംഗ് മന്ത്രാലയ സെക്രട്ടറി ഡോ സഞ്ജീവ് രഞ്ജൻ പറഞ്ഞു.
സൊസൈറ്റീസ് രജിസ്ട്രേഷൻ ആക്റ്റ്, 1860 പ്രകാരം ഇനിപ്പറയുന്ന ലക്ഷ്യങ്ങളോടെയാണ് ‘സരോഡ്-പോർട്ട്സ്’ ആരംഭിച്ചത്:
1. തർക്കങ്ങൾ താങ്ങാവുന്ന ചെലവിൽ സമയബന്ധിതമായും നീതിയുക്തമായും പരിഹരിക്കുക
2. സാങ്കേതിക വിദഗ്ധരടങ്ങിയ പാനലുകളുടെ സേവനം പ്രയോജനപ്പെടുത്തി മദ്ധ്യസ്ഥ തർക്ക പരിഹാര സംവിധാനം മെച്ചപ്പെടുത്തുക.
ഇന്ത്യൻ പോർട്ട്സ് അസോസിയേഷൻ , ഇന്ത്യൻ പ്രൈവറ്റ് പോർട്സ് ആൻഡ് ടെർമിനൽസ് അസോസിയേഷൻ  എന്നിവയിൽ നിന്നുള്ള പ്രതിനിധികൾ ‘സരോഡ്-പോർട്ട്സ്’ അംഗങ്ങളാണ്.
സമുദ്രമേഖലയിലെ തർക്കങ്ങൾ മദ്ധ്യസ്ഥ വ്യവഹാരങ്ങളിലൂടെ പരിഹരിക്കുന്നതിന് ‘സരോഡ്-പോർട്ട്സ്’ ഉപദേശം നൽകുകയും സഹായിക്കുകയും ചെയ്യും. ലൈസൻസി/കൺസെഷനെയർ/കോൺട്രാക്ടർമാർ എന്നിവരും ഗ്രാന്റിങ് അതോറിറ്റിയും തമ്മിലും, ലൈസൻസി/ കൺസെഷനെയർ/കോൺട്രാക്ടർമാർ എന്നിവർക്കിടയിലും, വിവിധ കരാറുകൾ നടപ്പിലാക്കുന്നതിനിടയിലും ശേഷവും ഉണ്ടാകുന്ന തർക്കങ്ങളും ഇതിന്റെ പരിധിയിൽ ഉൾപ്പെടും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 150.61 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 90 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 97.30%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,41,986 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 4,72,169
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നല്കിയ 90 ലക്ഷത്തിലധികം
 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 150.61 കോടി  പിന്നിട്ടു. 1,60,89,073 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10388777
രണ്ടാം ഡോസ് 9736651
മുന്നണിപ്പോരാളികള്
ഒന്നാം ഡോസ് 18387012
രണ്ടാം ഡോസ് 16953203
15-18 പ്രായപരിധിയിലുള്ളവര്
ഒന്നാം ഡോസ് 20234580
18-44 പ്രായപരിധിയിലുള്ളവര്
ഒന്നാം ഡോസ് 511640381
രണ്ടാം ഡോസ് 348330801
45-59 പ്രായപരിധിയിലുള്ളവര്
ഒന്നാം ഡോസ് 195803770
രണ്ടാം ഡോസ് 155074089
60നുമേല് പ്രായമുള്ളവര്
ഒന്നാം ഡോസ് 122103139
രണ്ടാം ഡോസ് 97540500
ആകെ 1506192903
കഴിഞ്ഞ 24 മണിക്കൂറിനുള്ളില് 40,895 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,44,12,740ആയി.
ദേശീയ രോഗമുക്തി നിരക്ക് 97.30% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,41,986 പേര്ക്കാണ്.
നിലവില് 4,72,169 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.34ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 15,29,948 പരിശോധനകള് നടത്തി. ആകെ 68.84 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 5.66 ശതമാനമാണ്. പ്രതിദിന രോഗസ്ഥിരീകരണ നിരക്ക് 9.28 ശതമാനമാണ്.
ND MRD
(
പ്രധാനമന്ത്രിയുടെ ഓഫീസ്
രാജ്യയോഗിനി ദാദി ഹൃദയ മോഹിനി ജിയുടെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
രാജ്യയോഗിനി ദാദി ഹൃദയ മോഹിനി ജി ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി മനുഷ്യന്റെ കഷ്ടപ്പാടുകൾ പരിഹരിക്കുന്നതിനും കൂടുതൽ സാമൂഹ്യ ശാക്തീകരണത്തിനുമായി നടത്തിയ നിരവധി ശ്രമങ്ങൾക്ക് രാജ്യയോഗിനി ദാദി മോഹിനി ജി അനുസ്മരിക്കപ്പെടുമെന്ന് പ്രധാനമന്ത്രി ട്വീറ്റിൽ പറഞ്ഞു. ബ്രഹ്മ കുമാരി കുടുംബത്തിന്റെ ക്രിയാത്മക സന്ദേശം ആഗോളതലത്തിൽ പ്രചരിപ്പിക്കുന്നതിൽ അവർ ഒരു പ്രധാന പങ്ക് വഹിച്ചു. അവരുടെ നിര്യാണത്തിൽ അതീവ ദുഖമുണ്ട് . ഓം ശാന്തി. "